Il-Kunsill illum adotta konklużjonijiet dwar il-ġlieda kontra l-korruzzjoni fl-isport. L-għan ewlieni tal-konklużjonijiet huwa li jissuġġerixxu kif l-UE u l-istati membri tagħha u l-moviment sportiv jistgħu jikkontribwixxu għall-kisba tal-integrità u l-lealtà fl-isport. Huma jirrikonoxxu li filwaqt li l-korruzzjoni fl-isport mhijiex fenomenu ġdid, ma hemm l-ebda approċċ globali tal-UE għal miżuri kontra l-korruzzjoni fl-isport. Il-korruzzjoni hija rikonoxxuta fit-Trattat dwar il-Funzjonament tal-Unjoni Ewropea (TFUE) bħala wieħed mill-"oqsma ta' reati partikolarment serji b'dimensjoni transkonfinali". Każijiet prominenti ta' korruzzjoni fl-aħħar snin urew il-ħsara potenzjali li l-korruzzjoni tista' tikkawża għar-reputazzjoni tal-isport għall-integrità u l-kompetizzjoni ġusta. It-test sħiħ tal-konklużjonijiet Rettifika għall-konklużjonijiet Ara l-paġna tal-laqgħa